  Алёна Григорьева Россыись шуръёс кузя мынӥсь этнографи круизъёс Сарапулэ дугдылозы. 2-тӥ южтолэзе со сярысь ивортэ «Газета.ру» сайт. Та арысен Мостурфлот этнографиен, историены, астрономиен герӟаськем туръёс радъялоз.  Шур кузя этнографияя туръёс Удмуртия, Чувашия, Татарстан но Марий Эл элькунъёсъя ортчозы. «Туристъёс гуртъёсы но вуыны, йӧскалык сиён-юонэз веръяны быгатозы. Али ми улосвылъёслэсь экскурсиос сярысь ивортонъёс бичаськом», — шуиз Мостурфлотлэн кивалтӥсез Светлана Гончарова. Круизъёсты басьтыны луэ ини. Москваысь 17 нуналлы сыӵе тур 52 700 манет сылэ. Теплоходлэн сюресэз: Москва — Ярославль — Нижний Новгород — Казань — Елабуга — Чайковский — Пермь — Сарапул — Ульяновск — Чебоксары — Кострома — Москва. Тегъёс: Туризм Сарапул Кама Удмуртия  